
(Dimitrie Cioţlee şi colecția 
za de folelar 


Colecţia de poezii populare a lui Dimitrie Cioflec, 
apărută la foarte scurtă vreme după apariţia colecţiei lui 
Vasile Alecsandri, este prima de acest fel din Ţara Bâr- 
sei și printre primele colecții de lirică populară româ- 
nească. 

Originalul acestei colecţii — un caiet de 20 de file, 
format 10,7x17,5 cm, cu scrisul citeţ, cu o caligrafie im- 
pecabilă (D. Cioflec a fost și profesor de caligrafie) — 
se păstrează în sectorul de manuscrise al Bibliotecii Aca- 
demiei Române, între numeroasele documente moștenite 
de la George Barițiu. Pe prima filă a manuscrisului — 
considerată copertă — apare notat doar titlul colecţiei: 
Poezii populare culese de Dimitrie Cioflec (după consta- 
tarea lui G. Bogdan-Duică este scrisul lui G. Barițiu). 

Această colecţie a fost alcătuită la îndemnul lui 
G. Barițiu. Folcloristul Dimitrie Cioflec a fost stimulat în 
activitatea sa de atmosfera intelectuală a Brașovului ce- 
lei de a doua jumătăţi a sec. al XIX-lea, favorabilă mani- 
fesiărilor folclorice, mai ales în urma apariţiei colecţiei de 
poezii populare a lui V. Alecsandri (1852). Astfel, în 
acea perioadă, la Brașov era un cerc „al cărui interes 





cuprindea nu numai poezia, ci și alte domenii ale patri- 
moniului popular“. Membri erau: George Barițiu, Andrei 
Mureșianu, lacob Mureșianu, Ștefan Emilian (ajuns, mai 
târziu, profesor al Universităţii din lași) și  institutorul 
Dimitrie Cioflec. Acesta înmânează colecţia sa lui G. Ba- 
rițiu, probabil pentru a fi publicată în Foaie pentru min- 
te, inimă şi literatură. Fiind mai cuprinzătoare decăt ceea 
ce primea adesea de la diverși colaboratori, conside- 
rând-o mai deosebită, G. Barițiu o trimite publicaţiei 
Naţionalul din Bucureşti, desigur însufleţit de dorința de 
a face cunoscută românilor de peste Carpaţi creaţia fol- 
clorică a transilvănenilor. Între colaboratorii obișnuiți al 
Naţionalului se afla scriitorul Nicolae Filimon, cunoscut 
şi pentru preocupările sale folcloristice, mal ales în do- 
meniul basmului popular. Acesta a reprodus, în 1858 
într-un articol din Naţionalul, 16 texte din această co- 
lecţie, însoţite de un comentariu, care se înscrie „printre 
cele dintâi analize ale poeziei populare la noi“ (G. lvaș- 
cu). Studiul colecţiei lui D. Cioflec a dovedit faptul, ob- 


servat de N. Filimon și mai târziu de |. Breazu, |. Muș- | 


lea, V. Florea, că textele din cuprinsul ei sunt de cea mai 
autentică substanță populară. 

Însă articolul lui N. Filimon, intitulat Jocul bănățean, 
a trezit nelămuriri pentru că îi atribuia lui D. Cioflec o 
origine bănăţeană, iar textele, de asemenea, erau consi- 
derate a fi fost culese din Banat. Această problemă a fost 
limpede lămurită, prin argumente clare, științifice, baza- 
te pe documente, de către cercetătorul Virgil Florea în 
studiul său Dimitrie Cioflec folclorist publicat în Anuarul 
Muzeului etnogratic al Transilvaniei, Cluj, 1965—1967, 
p. 377—409. 

Virgil Florea realizează o selecţie a tuturor părerilor 
afirmate în legătură cu folcloristul D. Cioflec și colecția 
sa. Astfel George Barițiu susținea că D. Cioflec a cules 





poezii populare în Ardeal „din ţinutul locuinţei părin- 
tești“, adică din Arpătac (Araci), satul său de origine, 
și foarte probabil din împrejurimi. G. Bogdan-Duică, 
tostul elev al lui D. Cioflec, afirma că textele au fost cu- 
lese din Ardeal, precizând că ele constituie „intâia co- 
lecţie de poezii populare din Ţara Bârsei“. Istoricul li- 
terar |. Breazu susţinea în 1945 că „„dascălul Dim. Cio- 
flec de la Școala primară ortodoxă, strânge, începând din 
1855, poezie populară din satul lui natal, Arpătac, și din 
arte părţi ale Ardealului”, iar în 1955, situându-se cam pe 
aceeași poziţie, susține același lucru, „un sat apropiat de 
Brașov“, desigur având în vedere tot Araciul. 

Aceeași realitate ne-o demonstrează și colecţia 
folcloristului |.G. Bibicescu, Poezii populare din Tran- 
silvania (1893), care în ciuda titlului ei, cuprinde, cu 
toarte mici excepţii, texte culese dintr-o singură localita- 
te, Vâlcele, localitate aflată in imediata apropiere a 
Araciului. Astfel cei doi folcloriști, D. Cioflec și I.G. Bi- 
bicescu au investigat aceeași arie teritorială folclorică 
la diterență de patruzeci de ani. Comparând textele ce- 
lor două culegeri de folclor constatăm existența unui 
număr de 34 de variante comune, uneori chiar identice. 
Aceasta dovedește autenticitatea textelor culese de D. 
Ciof!ec, dar și marea stabilitate a poeziei noastre popu- 
lare. Pentru demonstrație reproducem în paralel: 





D. CIOFLEC I. G. BIBICESCU 


Copilă secerătoare, Copilă secerătoare 

Nu secera vara-n soare, Nu secera vara-n soare. 

Că soarele te-a păli Că soarele te-o păli 

Faţa ţi s-a veșteii. Faţa și s-a veșteii.... 
(t.51$.231.7) (t. 415, p. 387) 

Până codru frunza-și ține, Codru până frunza-o ţine, 

Toţi voinici(i) trăiesc bine. Toţi voinicii trăiesc bine. 

Dacă codru frunza-și lasă, Dacă codru frunza-și lasă 

Toţi voinici(i) trag acasă, Toţi voinicii trag acasă 

La copii și la nevastă La copii și la boreasă. 

Și la pustia de casă. (t. 207, p. 165) 


(t. 62, f. 232 r — 232.) Vai de lin, vai de pelin, 


Vai de lin, vai de pelin, Vai. de copilul străin; 
Vai de voinicu strein Când se-nsoară 
Car' se-nsoară-ntr-altă ţară În altă ţară 
Şi-şi ia nevastă frumoasă Și-şi ia nevastă frumoasă 
Și o pune crâșmăreasă. Ș-o pune cârciumăreasă, 
Crâșmăreasa buților, Cârciumăreasa buţilor, 
Drăguţa voinicilor. lubeaţă voinicilor... 

(t. 66, f. 232 — 2337) (t. 223, p. 181-182) 


După cum menţionează Virgil Florea sunt identice 
sou aproape identice și textele 19, 56, 58, 93 din colec- 
tia lui D. Cioflec cu textele nr. 404, 40, 47, 152 din colec- 
ţia lui |. G. Bibicescu. Același folclorist V. Florea a iden- 
tificat numeroase variante și în alte colecţii ardelene de 
lirică populară (ex. peste 60 la dr. loan Urban Jarnik și 
Andrei Bârseanu — Doine și.strigături din Ardeal. Date 
la iveală de..., ediție poporală, Brașov, Editura Librăriei 
Ciurcu. 1895; 45 de variante la Horia Teculescu — Pe 





Mureş şi pe Târnave. Flori inrourate (Doine şi strigături), 
Culese de..., Sighişoara, Tipografia Miron Neagu, 1929). 

Trebuie menţionat și faptul că D. Cioflec, ardelean 
de origine, n-avea cum să culeagă folclor în Banat, nefi- 
ind niciodată în această regiune a ţării. Proveniența ar- 
delenească a textelor din colecția sa mai este probată 
și de existenţa unor particularități lingvistice, de natură 
lexicală:  higi  (t. 84) = pădure mică, huceag;: 
meteleu (t. 91) = tândală, nătărău, prost; hinteu. lt. 
95) = trăsură; a chindisi (t. 112) = a broda; altele de 
natură gramaticală — forme verbale specifice Ardealului: 
văst-am (t. 111), să piei (t. 2; 79). 

Păreri diverse au fost exprimate și în 'legătură cu 
anul când au fost culese textele de către Dim. Cioflec; 
aceste păreri se referă la perioada de timp dintre 1855 
și 1858, când Nicolae Filimon publică în Naţionalul 
cele 16 texte pe care le și comentează. Virgil Florea con- 
sideră, aducând argumente, că anul constituirii colec- 
ției de poezii populare a lui D. Cioflec este 1855. 

Colecţia lui Dimitrie Cioflec cuprinde 112 cântece 
și strigatuii, numerotate de Dim. Cioflec de la 1 la 110; 
ultimele două, nenumerotate, au titlul Cântec și Altul. Te- 
mele acestor poezii sunt temele predilecte ale liricii 
noastre populare. Foarte numeroase sunt cele erotice. 
Dragostea este întemeiată pe frumuseţea trăsăturilor fi- 
zice și morale: „Luaţi seama, măi ficiori, / Că vine și 
mândra mea / Cu faţa ca hârtia, / De-ai putea scrie 
pe ea“. Ea este prezentată in diferite ipostaze, de la 
inocentele invitaţii la iubire (,,Păcurar dup-arătură / Vin 
deseară și-m dă gură, / Că de când gură nu mi-ai 
dat / Buzele mi s-au uscat“ — t. 5) până la iubirea în- 
frigurată,  pătimașă: 





e le ri Pa pr a E mica o ie a E A i O 


„Unde văd poale spălate, 

Stau în loc şi-m fac păcate. 

Unde văd pui(i) pe (i)ie 

Tremură carnea pe mine“ (t. 53) 


Flăcăul, cuprins de gelozie, este hotărât să ucidă: 


„Unde văd pe mândra mea 
Că dă gură altuia, 

N-am cuţit că m-aș jungia 
Și pe mine și pe ea“ (t. 47) 


Dragostea puternică, binecuvântată de însăși natu- 
ra ocrotitoare nu poate fi impiedicată de nimeni în afară 
de moarte: 


„Mândro, de dragostea noastră 
O-nflorit un pom în coastă, 
O-nflorit și ne-au legat 

Au gândit că ne-am lăsat. 

Noi atuncea ne-om lăsa 

Când ne-a bate scândura“ (t. 16) 


Dorul nemărginit („Bate vântul, iarba crește / Dorul 
mândri(i) mă topește; / Bate vântul, iarba-nspică, [Dorul 
mândri(i) rău mă strică“ (t. 101), permanenţă a liricii 
noastre populare, este prezent prin textele în care flă- 
căul se interesează de soarta iubitei instrăinate, un 
pseudo-dialog cu floarea sau pasărea-mesager (,,Cucule, 
de unde vii? / — De la noi, de peste vii. | — Da'de 
mândra ce mai știi? / -- Da eu știu că-i sănătoasă, / 
Șade-n fereastră și coasă, — t. 56). 


—————————————————————————_——_——— a i 

Culegerea conţine și texte lirice ce cuprind bleste- 
me adresute iubitei pentru necredinţa ei, sau părinţilor 
care se impotrivesc iubirii tinerilor  („Bată-l Domnul 
Dumnezeu / Cine au luat ce-au fost al meu; / Bată-l 
Maica Precista / Cin-au stricat dragostea. / Cin-au stri- 
cat ce-am iubit / Să moară afurisit, / De popă nespovedit, 
| Şi de dascăl necetit.” — t. 4). 

Alte texte exprimă dorinţa fetei de a se vedea mări- 
tată (t. 26, 76, 78, 109), teama feciorului de a nu fi ne- 
fericit in dragoste (t. 6), durerea fetei pe care flăcăul nu 
vrea s-o ducă cu el (t. 34), nenorocul în căsnicie (t. 25, 
72, 82. €5), nemulțumirea flăcăului căsătorit departe de 
casă, cu o nevastă frumoasă, care ajunge „drăguţa voi- 
nicilor” (t. 66), dar este și elogiată viața casnică (t. 78, 
97), unerii care fac să nu intervină neînțelegerile dato- 
rate diferențierilor sociale: „De-aș trăi cât  piatra-n 
vie / N-aş lua fată cu moșie / Să-mi poruncească ea 
mie“ (t. 35). 

Tematica socială este prezentă prin aluziile la robie 
(textele 22, 42, 62) şi la haiducie. Textele 36, 49, 87 
infățișează atitudinea ţăranului față de armată: „Cine 
te-a făcut cătană / Să nu-și mai facă pomană, / Că po- 
mana e făcută / De când te-a făcut recrută) (t. 87). 

În colecţie sunt bine reprezentate cântecele și stri- 
găturile satirice îndreptate împotriva fetelor leneșe (t. 
63, 104), a celor ușuratice în iubire (t. 10, 24, 42, 46, 
79, 84) sau impotriva fetelor nemăritate (t. 18, 76). Alte- 
ie sunt la adresa feciorului neinsurat (t. 30, 103), a fe- 
tei ingâmfate (t. 110). Foarte numeroase sunt acelea 
cure ironizează pe flăcăul urât sau fata urâtă (t. 13, 20, 
55, 72, 85, 89, 105). Astfel persiflarea tipică mocăâneas- 
că străbate colecția ca un fir roșu. 


DE Na i SE 0 MR AN N E SE E 





O situaţie specială o au ultimele două texte din co- 
lecţie, simţite de culegător ca deosebite față ke cele- 
laite, deoarece nu le numerotează în continuare, ci le 
intitulează Cântec şi, respectiv, Altul, precum și textul 
numărul 99. Acesta din urmă este considerat de folclo- 
ristul Virgil Florea, prin câteva versuri ale sale („Şi tu, 
badeo, ce-ai gândit / Că io-s floare de găsit, / Da'eu 
sunt floare de mare / Cine mă iubește moare...) o variantă 
fragmentară a Brumărelului, cunoscut cântec lirico-epic, 
întâlnit frecvent în Muntenia și Moldova, mai rar în 
Transilvania. 

Ultimul text din culegere este o cunoscută în folclor 
doină, inclusă de folcloristul Al. |. Amzulescu (Balade 
pepulare românești, introducere, indice tematic și biblio- 
grafie, antologie de Al. |. Amzulescu, Buc., E.P.L., 1964, 
voi. |) în cadrul clasificărilor baladelor folclorice, între 
baladele familiale, la timpul 249, „Leacul voinicului (sau 
drăguţei)“, datorită nucleului epic. Faţă de alte variante 
motivul murei este înlocuit cu acela al  „cireșelor din 
ultoi“: 


„Mândro, mândruliţa mea, 
Atunci sculat mi-i vedea, 
Când tu mie mi-i aduce 
Apă rece din Dunăre, 

Sloi de gheaţă din țărmure, 
Și cireșe din ultoi...“ 


Toţi cercetătorii textelor populare culese de Dimitrie 
Cioflec au constatat faptul că ele sunt de cea mai au- 
tentică substanță populară.  Autenticitatea lor poate fi 
dovedită prin aceea că multe dintre ele erau prezente în 
Araci mult timp după data înregistrării lor de către insti- 
tutorul Dimitrie Cioflec (după 40 de ani în colecţia lui 

|. G. Bibicescu și după 80 de ani în monografia lui C.G. 
Rafiroiu, Din ținutul săcuizat: Araci, judeţul Treiscaune, 
Salonta, 1938). De asemenea culegătorul n-a suprimat 
dubletele (se repetă textele 5 și 69; 49 și 87) și a păs- 
trat în colecție și versurile cu ușor caracter licenţios (tex- 
tele 2, 8, 102), dovedind cănu a mistificat esen.- 
ţa poeziei populare, - înregistrând întocmai o anu- 
mită realitate folclorică. Prin aceasta Dimitrie 
Cioflec respecta de fapt principiile exprimate de 
George Barițiu, îndrumătorul său, care încă în 1839 
spera că „se vor scula bărbaţi, care nu își vor pregeta 
a culege odată cântecele Osianilor și a Barzilor româ- 
nești, originale, neschimbate, neatinse, cum se află în 
gura poporului“. (Foaie pentru minte, inimă și literatură, 
1839, .nr. 5, p. 38). 

Deși Dimitrie Cioflec este considerat primul culegă- 
tor de folclor din Țara Bârsei, colecţia sa a fost tipărită 
foarte târziu. Astfel, după publicarea celor 16 texte din 
colecție de către Nicolae Filimon în Naţionalul în 1858, 
nu se mai cunoaste o altă publicare până în 1967, când 
folcloristul Virgil Florea publică colecția integral, ca 
anexă la studiul său Dimitrie Cioflec, folclorist în Anua- 
rul Muzeului etnografic al Transilvaniei, _1965—1967, 
p. 396—408. Se poate deci afirma că până în prezent 
textele colecției lui D. Cioflec nu au văzut lumina tiparu- 
lui într-un volum separat, cu toate că această colecţie 
de poezii populare este cea mai veche din sud-estul 
Transilvaniei. La valoarea ei datorată vechimii se adau- 
gă aceea a autenticităţii, la fel de importantă. Despre 
valoarea  Colecţiei de poezii populare culese de Dim. 
Cioflec și-au spus părerea de-a lungul vremii o serie de 
cunoscători în domeniu, oameni de cultură și cercetători 
ai folclorului românesc, precum George Barițiu, Nicolae 
Filimon, G. Bogdan-Duică, G. Baiculescu, lon Breazu, 

Ovidiu Bârlea, lon Mușlea, Virgil Florea — așa cum am 
arătat și exemplificat mai sus. 

Menţionăm că aceste texte au fost adunate dintr-o 
zonă a județului Covasna bogată în folclor și în special 
în folclor literar. Așa se explică existenţa a încă două 
culegeri, după aceea a lui Dimitrie Cioflec, realizate în 
același spațiu folcloric, în timp de un secol. Având în ve- 
dere toate acestea considerăm o datorie a noastră, a oa- 
menilor de cultură din judeţul Covasna, să cinstim pe 
înaintașii noștri și munca lor plină de dăruire. Faptul 
acesta ne-a determinat să tipărim separat Colecţia de 
poezii populare culese de Dimitrie Cioflec, cel căruia „ii 
bătea inima pentru poezie populară” (G. Bogdan-Duică, 
Profesorii liceului Andrei Șaguna, în Revista generală a 
învătământului, XIII, (1925), nr. VIII, p. 470). 


Luminiţa GRAURE-CORNEA 


14 





BIBLIOGRAFIE DESPRE DIMITRIE CIOFLEC 
ŞI COLECȚIA SA DE POEZIE POPULARĂ 


(în ordinea apariţiei lucrărilor) 


. Nicolae Filimon, Jocul bănățean în  Naţionalul, |; 


1858, p. 88; 


. |. Dariu, Dimitrie Cioflec, în Convorbiri pedagegice; 


Satul Nou, Panciova, Brașov, ll, 1888, p. 7: 


„ Andrei Bârseanu, Istoria școalelor centrale române 


greco-ortodoxe din Brașov, Braşov, Editura Ciurcu, 
1902, p. 106 şi 582: 


. G. Bogdan-Duică, Profesorii liceului Andrei Șaguna, 


în Revista generală a învățământului, XIII, (1925), 
nr. VIII, p. 470; 


. G. Bogdan-Duică, Un folklore-ist uitat, în Gând ro- 


mânesc, Cluj, Il, 1934, 1—2; 


„C. G. Rafiroiu, Din ţinutul săcuizat: Araci, județul 


Treiscaune, Salonta, 1938; 


. G. Baiculescu, Activitatea folcloristică a lui N. Filimon, 


București, Tip. Bucovina, 1941, 35—37; 


. Virgil Florea, Dimitrie Cioflec, folclorist, în Anuarul 


Muzeului Etnografic al Transilvaniei, Cluj, 1965-— 
1967, p. 377—409; 


.. Ovidiu Bârlea, Istoria folcloristicii românești, Buc., 


E.E.R., 1974, p. 132—134; 


. L.B. (Lucia Berdan), Dimitrie Cioflec în Dicţionarul 








16 


11, 


12. 


13. 


14. 


literaturii române de la origini până la 1900, Ed. 
Acad. R.S.R., Buc., 1979, p. 182—183; 


L. Cornea, Restituiri: Dimitrie Cioflec, în Cuvântul 
nou, nr. 723/10 oct. 1992; 


L. Cornea, Folcloristul . Dimitrie Cioflec, in Cuvântul 
nou, nr. 743/10 novi 1992; 


L. Cornea, Colecţia de folclor a lui Dimitrie Cioflec, ! 
în Cuvântul nou, nr. 757/28 nov. 1992; 

loan Lăcătușu, Personalități românești din judeţul 
Trei Scaune: Dimitrie Cioflec, in Cuvântul nou (pa- 
gina Oituzul), nr. 1013. 


L.G.C. 











Port popular din judeţul Covasna 





Notă asupra ediţiei 


Prezenta ;tipărire a colecţiei de poezii populare cu- 
lese de Dimitrie Cioflec s-a realizat după  priginalul 
păstrat la Biblioteca Academiei Române (manuscris 987, 
numărul 87, foile 223—242) și după textul publicat de 
Virgil Florea (Anuarul Muzeului etnografic al Transilva- 
niei 1965-1967, pag. 396-408). În general sunt deo- 
sebiri neesențiale între textul transcris de Virgil Florea și 
acela transcris de noi. O deosebire importantă se găseș- 
te în textul 85, unde am transcris cuvântul „,sema“ în 
„seama“, pe când în transcrierea lui V.;Florea este „și 
mai”. 

Textele au fost redate în ordinea dată de culegă- 
tor, aşa cum 'se află ele în manuscrisul de la Biblioteca 
Academiei Române. La sfârșitul fiecărui text am notat 
între paranteze pagina corespunzătoare a manuscrisului. 

Transcriind textele am modernizat ortografia — ast- 
fel am renunţat la „u“ final: „di“ a devenit „z"; „6“ a 
devenit „oa“: am folosit forma verbală „sunt“ așa cum 
se întâlnește peste tot în manuscris, formă pe care Virgil 
Florea o transcrie în „sînt“. 

Am corectat sau, mai precis, am completat punctua- 
ţia conform normelor actuale. 


L.G.C. 

1 


Cât e țara ungurească 

Nu-i ca fata românească, 
Că cu brâu roșiu se-ncinge, 
Când a vezi inima-ţi plânge. 


(f. 224 r) 
2 


'Mi făcui calea peste vale, 
Mă-ntâlnii cu mândra-n cale, 
Mândra-ncep-a mă mustra, 
Eu-ncepui a mă jura: 

De-s eu, mândro, vinovat, 
Să piei, dragă, spânzurat, 
C-un picior legat de pat, 
Nice scurt tare legat 
Făr-s-ajung la tine-n pat, 
Cocoș fript hoheri să-mi fie 
Cu vin roşu să mă ţie. 


(f. 224 r) 
3 


Incinge biciu peste boi 
Și sărută buze moi. 
Incinge biciu peste junci 
Și sărută buze dulci. 


(f. 224 r) 


4 


Bată-l Domnul Dumnezeu 
Cine au luat ce-au fost al meu; 
Bată-l maica Precesta 
Cin-au stricat dragostea. 
Cin-au stricat ce-am iubit 
Să moară afurisit, 
De popă nespovedit 
Și de dascăl necetit. 

(f. 224 v) 


5 l 


Păcurar dup-arătură 
Vin diseară și-m dă gură, 
C6 de când gură nu mi-ai dat 
Buzele mi s-au uscat. 
(f. 224 v) 
6 
D-aș trăi cât aș trăi 
Fată mare n-aș iubi; 
Fata mare se mărită 
Râmâi cu inima friptă 
D-aș iubi o copiliță, 
Ce-i miroase gura a ţâţe 
Și buzele a micșunele, 


Muşcare-ar badea din ele. 
(f. 224 v) 


? Lă 
Fă-mă, Doamne, ce mi-i face 
Numai popă nu mă face 
Să mânc pită bombăită 
Și colaci de la săraci. 

8 


Fă-mă, Doamne, ce mi-i face 
Fă-mă, Doamne, lemn în tufă 
Să mă taie mândra furcă, 
Să mă ducă-n șezătoare, 
Să mă puie-ntre picioare. 

(f. 225 r) 


9 


Părinte, sânţia ta, 

M-aș ruga de dumneata 

Să-mi citești un Palacris, 

Să-mi mai văd pe mândra-n vis. 
(f. 225 r) 


10 


Măriuţo din Ciscut, 
Cine dracu te-au știut 
Că ai gura de vândut, 
Că și eu mi-aş fi luat 
Pe vro zi de secerat. 
(f. 225 r) 


11 


Copiliţă-ncinsă bine 
Cu curele de la mine, 
Cumpărate din cetate 
De la niște guri căscate; 
Cumpărate din Sibiu 
De la nește guri pustii. 

(f. 225 r — f. 225v) 





12 


Chiuire-aş, chiui 

Să râsune piatra-n vale, 
Să plângă mândra cu jale, 
Să răsune ulița, 
Să-m-audă mândruţa, 
Să-mi deschidă portia, 
Portiţa şi guriţa, 

«Juriţa şi buzele; 

Ochi(i) și sprâncenele, 
Gâtu și mărgelele 
Peptşoru cu ţâţele. 


(f. 225 v) 
13 


Vai de mine mi-am rupt coasa 
Cu ochi(i) dupe mucoasa; 
Vai de mine mi-am rupt plugu 
Cu ochi(i) tot dupe diugu. 


(f. 225 v) 
14 


Dragă-m(i) e mândruţa naltă, 
Că-mi dă gura peste poartă, 
Dar mândruța mitiutea 
Se-ntinde și n-ajungea, 

Rupe gardu pe colea 

Și-m dă gura căt oi vrea. 


(f. 225 v — 226 rr) 

15 


Bată-mi-te, leleo, bată 

Inima mea cea stricată. 

Bată-te, leleo, pe tine 

Cele patruzeci de zile 

Ce le-am postit pentru tine, 

Să te bată un dor ş-un drag 

Să șezi toată ziua-n prag. 

Când o fi de cătră seară 

Să te topești ca o ceară, 

Când o fi de cătră cină 

Să arzi ca și o lumină, 

Când o fi la mez de noapte 

Să-ţi treacă sudori de moarte, 

Când a fi de dimineaţă 

Să treci, mândro,. din viață. 
(f. 226 r) 


16 


Mândro, de dragostea noastră 
O-nflorit un pom în coastă, 
O-nflorit și n-au legat, 

Au gândit că ne-am lăsat. 
Noi atuncea ne-om lăsa 
Când ne-a bate scândura. 


(f. 226 r — 226v) 


17 


Bate, Doamne, cânepa 
Și să treacă sâmbăta, 
Să vie dumineca 
Să imi văd ibovnica. 
(f. 226 v) 


18 
Săraci boi de la câmpie 
Marița cât o urgie, 
Boi(i) se vând din poiată 
Urgia rămâne-n vatră. 
(f. 226 v) 
19 
Cine are dor pe vale 
Vede luna când răsare 
Și noaptea cât e de mare. 
Cine are dor pe luncă 
Vede luna când se culcă 
Și noaptea cât e de lungă 
(f. 226 v) 


20 
Pentru lelea Nastasie 
Imi făcui calea pin vie, 
Dară pentru soră-sa 
Nici o urmă n-aș călca. 
(f. 226 v — 227 r) 
21 
Ibovnica cea dintâi 
Pui-o dracu căpătâi; 
Ibovnica ce-am avut 
Pui-o dracu-n așternut; 
Ibovnica ce am eu 
Să mi-o ţie Dumnezeu. 
(f. 227 r) 
22 
Drăguţa Sfântă Marie 
Scoate rob de la robie 
Și ficior din cătănie. 
(f. 227 7) 

26 


23 
— Dragi mi sunt copilele 
Ca vara caprinele 
Când sunt multe și mărunte. 
— Lasă-le la cioarele 
Că dau cu picioarele. 
(f. 227 r) 
24 
Nu te, leleo, bâzăi 
Cu voinicu tinerel 
Că ţi-a face un legănel; 
El a merge ş-a juca 
Tu vei sta și-i legăna. 
(f. 227 r) 
25 
— Nevăstuţă cu bărbat 
De ce-ţi lași bărbatu-n sat 
C-a veni cu capu spart. 
— Sece-i mâna cui a dat 
De ce nu l-a despicat. 
(f. 227 v) 


26; 
Dă-mă, mamă, după George, 
Nu mai face atâtea vorbe, 
Că mă cere lonașş 
Și m-a lua mintenaș. 
(f. 227 v) 
27 
Se vede cine-i voinic 
Că mândra i s-a-npodobit, 
Dar cine-i un blăstâămat 
li şade mândra lângă gard. 
(f. 227 v) 

28 
Vino, badeo, de-i veni | 
Nu mă atâta necăii, 
Necăjită-s eu bogăt 
Tot mă uit și nu te văd. 
(f. 227 v) 


29 


i 

Când eram eu holteiaș, 

Umblam seara prin oraș 

Tot cântând și fluierând 

După mândre alergând. 

Fetele când m-auzea 

Luminile I(e)-aprindea, 

Porţile le descuia, | 

Și mie nume-m punea: | 

Spate late de voinic, | 

Buze dulci de iubovnic. | 

După ce m-am însurat 

Și umblam seara prin sat, 

Fetele când m-auzea 

Luminile le stingea, | 

Porţile le incuia, | 

Și mie nume-m punea: | 

Spate late-ncârligate, 

Buze reci debălezate. 

(f. 227 v — 228 1) 
30 

| 
| 
| 
| 


Trandafir trântit în fân 
Rău iţi stă june bătrân; 
Trandafir trântit în iarbă 
Rău iţi stă june cu barbă. 
(f. 228 r) 

31 
Pe uliţă pe drept noi 
Trece un car cu 6 boi. 
Dar in car cine-i culcat? 
Voinic tânăr mart de beat. 
Dar nu-i beat de beutură 
Ci-i beat de fermecătură. 
Mândra lui l-a fermecat 
Cu trei pai(e) de la pat, 
Cu aștiuță din portiță 
Dar mai mult cu a ei guriţă. 
(f. 228 r — 228 v) 
32 
Părinte, sânţia ta, 
M-aș ruga de D-ta 
Să nu dai mândri(i) păcat 
Pentr-o ţâr de sărutat. 
(f. 228 v) 
33 
M :au făcut mama de-așa 
Să-mi fie dragă lumea. 
M-au făcut mama supţire 
Să scot fetele din fire. 
(f. 228 v) 
34 
Foicică dupe nuci 
Tu te duci, badeo, te duci. 
Du-te, dragă, da' iar vină, 
Nu mă lăsa așa streină 
Ca pe-o floare-ntr-o grădină. 
Dar nici aia nu-i, streină 
Că mai are rădăcină. 


(f. 228 v) 

35 


D-aş trăi cât piatra-n vie | 
N-aș lua fată cu moșie | 
Să-mi poruncească ea mie. 
(f. 229 r) 
36 
Moșu nost cătan' o fost 
Cu pușcuță de rogoz, 
Curelele de răchită, 
Patrontașu plin de pită. 
| (f. 229 r) 
37 
La iubitu din vecini 
Să -i arzi ochi(i) cu tăciuni. 
La iubitu de departe 
Și dintr-un măr să-i faci parte. 
(f. 229 1) | 
38 
Știi tu, leleo, ce ţi-am spus 
Aseară cola din sus 
Că und-or fi oameni mai mulți 
La mine să nu te uiţi, 
Dar und-or fi mai puţinei 
Să te uiţi în ochi(i) miei. 
(f. 229 r) 
39 
Nu te uit(a) drept la mine 
Că or gândi că trăim bine, 
Si te uită peste sat 
S-or gândi că ne-am lăsat: 
Si te uită peste rât 
Ș-or gândi că ne-am urât. 
(f..229 r — 229v) 

40 


Colo-n vale la fântână 
M-au sirâns bădiţa de mână. 
Eu să bea apă i-am dat 
El mi-au dat un sărutat. 
Voinicu fără mustață 
Te sărută cu dulceaţă, 
Dar voinicul mostăcios 
Te sărută, face pleocc. 
(f. 229 v) 


41 


Draga badi(i) copiliță 
Mai când era sugea țâţă, 
Ș-acum dai badi(i) guriţă. 

(f. 229 v) 


42 


Vai de mine ce să fac, 
Stăpâni(i) simbria-mi trag, 
Dar stăpânele-s cu minte 
Că-mi dau simbria-nainte. 

(f. 229 v) 


43 


Asta-i mândra car-o vezi 
Care ne-a făcut  scoverzi. 
De-o-am putea scoate din 
, minte 
Să ne facă şi plăcinte. 
(f. 229 v) 


44 
Avui și eu o mândruță 
Și-o puse dracu-n căruţă. 
Dracu era mărișor 
Și-o ducea cam tărișor, 
Da-m plăcea cum a ducea. 
(f. 230 r) 
45 
Bată-te cruce Sibiu, 
De trei ori te ocolii 
Si ce cătai nu găsii. 
Cătai cercei și mărgele 
Să le duc mândruţii mele. 
(f. 230 r) 
46 
— Nevăstuţă din Banat _ 
Cum de treaba ţi-a umblat 
De bărbat n-ai şi copii ai. 
— Ascultă, bădiță frate, 
Fu ţi-oi spune cu dreptate: 
Ast-vară umblând la vaci, 
Mi-au căzut voinici(i) dragi; 
Văzui unu tinerel, 
Tinerel si frumușel _ | 
Și mi-am prins mintea cu el. 
(f. 2301) 
47 
Unde văd pe mândra mea 
Că dă gură altuia, 
N-am cuţit că m-aș jungia 
Și pe mine și pe ea. 
(f. 230 v) 

48 
| Măriuțo, pui peuni, 


| Nu-ţi da gura la nebuni, 
| Ci o dă la păcurari, 
Că ţi-i tace un sărindari. 
| (£. 230 v) 
| 49 
Cine te-au făcut cătană 
Să nu-şi mai facă pomană, 
Că pomana ie făcută 
| De când te-au făcut regută. 
(f. 230 v) 
50 
De drăguţ, drăguţ să-m fii, 
Dar la noi să nu maivii, 
Că mi-ai venit num-o dată 
Ș-au vrut mama să mă bată. 
| De mai vi(i) vro seară, două 
O să-mi rupi inima-n două. 
| (f. 230 v) 
| 51 
| Copilă secerătoare, 
Nu secera vara-n soare, 
Că soarele te-a păli 
Faţa ţi s-a vestei. 
(f. 231 r) 
52 
Foicica mărului, 
Nu cred(e) a ficiorului, 
Că te pune pe genunche 
Și iți spune mii și sute, 
Până te şcoate din minte. 
A (f. 231 r) 

53 


Unde văd poale spălate, 
Stau în loc şi-m fac păcate. 
Unde văd puii) pe (i)ie 
(cămaşă) 
Tremură carnea pe mine. 
(f. 231 r) 


54 


Hal, mândro, la cununie 
Pân-e frunza verde-n vie, 
Că deacă frunza s-a usca 
Nime nu ne-a cununa. 


(f.231 1) 
55 
Pentru cine să dau dare, 
Pentr-o strâmbă de spinare: 
Pentru cini să plătesc eu 
Pentr-o strâmbă din părău. 
(f. 231 r — 231) 
56 
Cucule, de unde vii? 
— De la noi, de peste vii. 
— Da de mândra ce mai ştii? 
— "Da eu știu că-i sănătoasă, 
"- Șade-n fereastră și coasă. 
(f. 231 v) 





33 

57 


La fântâna cea de piatră 
Judeca ficiori(i)-o fată. 
Judecata e făcută, 
Strânge-o-n braţe și-o sărută 
Și-i dă drumu să se ducă. 
Să se ducă-n rât oprit 
Să se-ngrașe de belit. 
Si-i leagă clopot de buze 
Și-o-ndreaptă-n cucuruze. 

(f. 231 v) 


58 


Mă uitai din deal în vale . 

Pe ce să mă sui călare, 

Pe murgu cu coama mare. 

Mă dusei și mă pussei 

Și din gur-asa zisei: 

Hi, murguţule, mai tare 

S-ajungem în sat cu soare, 

Să mă duc în șezătoare 

C-am o mândră ca o floare. 
(f. 231 v — 232 rr) 


59 


Asta-i mândra mândrelor, 
Destoinica pânzelor, 
Pune pânza când da frunza 
Și-o taie la Sânt Văsii, 
Să croiască la copii. 

(f. 232 1) 








Lă 


60 
D-aș trăi cât piatra-n munte; 
N-aş iubi slugă din curte, 

Că se suie cu domnu 

Şi nu-l vezi cât e anu. 

(f, 232 r) 


61 
Luaţi seama, măi ficiori, 
Că vine și mândra mea, 
Cu fața ca hârtia, 
De-ai putea scrie pe ea. 
(f, 232.7) 


62 


Până codru frunza-și ţine, 
Toţi voinici(i) trăiesc bine. 
Dacă codru frunza-și lasă, 
Toţi voinici(i) trag acasă, 
La copii și la nevastă, 
Și la pustia de casă. 

(f. 232 r — 232 v) 


__63 
Fodor(i) ii ști scutura 
Cu suveica nu ști da. 
(f. 232 v) 


64 - 


N-am murit când am fost mic, 
lacătă-mă că-s voinic: 
N-am murit când am supt ţâţă, 
lacătă-mă cu mândruţă. 

(f. 232 v) 





65 
Pe sub poale de bumbac 
Umblă dracu prevelac. 
| Pe sub poale de fuior 
Fuge dracu mototol. 
(f. 232 v) 


66 
Vai de lin, vai de pelin, 
Vai de voinicu strein 
Car-se-nsoară-ntr-altă ţară 
Și-şi ia nevastă frumoasă 
Și o pune crâșmăreasă. 
Crâșmăreasa buților, 
Drăguţa voinicilor. 

(ț. 232 v — 233 7) 


67 
Dragă m(i)- ceastă copilă, 
Dar mai dragă maică-sa, 
C-au făcut pe copila. 
(f. 233 r) 


68 
Pentru sprâncene-nbinate 
Am ocolit șapte sate. 
Am umblat d-ăm obosit 
Și ce-am cătat h-am găsit. 
(f. 233 r) 


69 
Păcurar dup-arătură 
Vin deseară și-m dă gură, 
Că de când gură nu mi-ai dat 
Buzele mi s-au uscat. 
(f. 233 r) 


a i a a a i 

70 
Are mândra 6 boi, 
Dinainte nu sunt doi 
Cei din mijloc nu-s de loc, 
La proțap acum se fac. 
(f. 233 7) 


71 


Fata popi(i) de la noi 
Are zestre 6 boi, 
Dinainte boi de cinste, 
La tângială boi de fclă. 
(f. 233 r — 233v) 


72 


Vai de mine. vai cu caru, 
Cu cine sâ-m mânc amaru: 
Cu urâta satului 
Cu propteaua gardului. 
(f. 233 v) 


73 


Vai de mine ce să fac, 
Că mi-au dat doru de cap 
Şi fetele nu mă plac, 
Nevestele moarte-m fac. 

(f. 233 v) 


74 
Vai de mine lumea-mi trece, 


Și n-am cu cine-mi petrece. 
(f. 233 v) 

75 


Vai de mine mor de cald 
Și n-am apă să mă scald. 
Mă dusei la lacul sec 
Era gata să mă-nec. 
M-apucai d-un fir de pai 
lacătă-mă că scăpai. 

(f. 233 v) 


76 ! 


Până ţine dulcele 
Fetele-s ca crucile. 
Vine lăsarea de post, 
Ciulesc urechile-n jos. 


(f. 234 r) 
77 


Mân-o, măi, s-o mân și eu, 
S-o mânăm la tată-său 
Să-și aducă lepedeu, 

Că de când m-am însurat, 
Tot pe paie m-am culcat. 


(f. 234.1) 


78 


Voinicele, tinerele, 

Vin' la mama de mă cere, 
Eu m-oi face mânioasă 

Și m-oi duce bucuroasă. 


(f. 234 r) 


79 
D-aş muri .de dor, de dor, 
Pân-la toamnă nu mă-nsor, 
Dar ştiu eu că n-oi muri, 
Că-s în sat cu oamenili), 
Și oameni(i)-s cu femei 
Nu m-or lăsa ca să piei. 
(f. 234 r — 234) 


80 
— Trandafire, n-ai mai fire. 
— Da de ce să nu mai fiu, 
Că mă ţin fetele-n brâu. 
(f. 234 v) 
81 
— Bosâioace, nu te-ai coace, 
— Da de ce să nu mă coc, 
Că mă pun ficiori(i)-n clop. 
(f. 234 v) 
82 
Bate, Doamne, pe-mpăratu 
Că mi-a cătănit bărbatu, 
Și nu l-a cătănit bine 
C-am auzit că iar vine.  _ 
(f. 234 v) 
83 
Să trăiască cin-a v:ea | 
Pentru sănătatea mea. 
Să trăiești și tu, și eu, 
Și vițelul de sub bou, 
Și mândra car-o știu eu, 
Și vițelul de sub vacă, 
Și mândra care m-i dragă. 
(f. 234 v — 235) 


Tr a 

84 
Mândra cu doi iubovnici 
Ca și iepurele-n higi. 
Când iese din higi afară, 
Dă cu pușca și-l oboară. 
(f. 235 1) 
85 
— Bată-te cruce(a) de naș, 
Cu cine mă cununași, 
Cu urâta satului, 
Cu propteaua gardului. 
— Nu mă blăsta(ma) tu fine, 
Saie-ţi ochiţi) de la tine, 
ve ce n-ai luat seama bine. 
— Să mă ierţi, nășicule, 
Că am fost o ţâr cam beat, 
Seama toantei n-am luat, 
Apoi mi-a uns genele 
Mi-a perit vederile. 
(f.235 r) 


86 


De la noi a treia casă 
Este o tată şi-o nevastă. 
Eu cu fata tot glumesc, 
Cu nevasta mă iubesc. 
(f. 235 r) 
87 | 


Cine te-a făcut cătană 
Să nu-și mai facă pomană, 
Că pomana e făcută 
De când te-a făcut recrută. 
î (f. 235 1) 








88 


Numai Dumnezeu mă știe 
Ce-am tras la Orăștie. 
D-aș, mai trage cât am tras 
Tot de tine nu mă las. 

(f. 235 1) 


89 


Fă-mă, Doamne, ce mi-i face, 
Nu-m da am care nu-m place. 
Fă-mă, Doamne, lut, pământ, 
Nu-m da om care-i urât. 
Că omul cel uricios 

Și ziua e-ntunecos. 

Dar omul care-i frumos 

Și noaptea e luminos. 


(f. 235 v — 2361) 
90 


Decât pâne de secară 

Și s-o mânci tot cu ocară, 

Mai bine pâne pogace 

Și s-o mânci cu cine-ți place. 
(f. 236 r) 


91 


Decât pâne de comlău 
Și s-o mânci cu un meteleu, 
Mai bin' pâne de ovăs 
Și s-o mânci c-un om ales. 


(f. 2361) 

9% 


Dragoste de copiliţă 

Ca mierea din  stupiniță; 
Dragostea de fată mare 
Mi se pare ca a floare; 
Dragostea cea de nevastă 
Trandafir verde-n fereastă; 
Când suflă vântul din das 
Umple casa de miros; 
Când suflă vântul din faţă 
Umple casa de dulceaţă. 





(f. 2367) 

Faae verde dupe lac, 

Nu mă blăstema să zac, 
Că n-am pe nime cu drag 
Să mă-ntrebe de ce zac. 
Foicică din izvor, 

Nu mă blăstema să mar, 
Că n-am pe nime cu dor 
Să mă-ntrebe de ce mar. 
Foaie lată dupe baltă, 
Fostu-mi-au și bin-odată, 
Da s-o-ntors foaia pe tău 
Am ajuns destul de rău. 





(f. 236 v) 

Vino, mândro, după mine, 
Dacă vreai să trăim bine, 
Că eu sunt o gazdă mare 
Le port toate în spinare. 
Am un coș cu grâu frumos 
Este pus cu gura-n jos, | 
Și altul cu cucuruz 
Este pus cu fundu-n sus. | 
La șură nu e strânsură 
Cât să ia un pui în gură, 
4 


Și la paie:nu sunt paie 
Cât să-nbuce-o dat' o oaie. 
În pod poţi merge desculţă 
Că nu-i călca pe grăunţă. 
Poţi și făr-de lumină 
Că nu ţi-i lovi de slănină. 

(f. 236 v — 2377) 

— Trandafir dupe cetate, 

Spune mândri(i) sănătate 
Că de mine n-are parte, 

N-are parte că-i departe. 
— Trandafir dupe hinteu, 
Spune-i iubitului meu 

Că mie nu m[i)-i de el 

Ca și lupului de miel. 

(f. 237 r) 

Copiliţă, draga mea, 

Tu ai fost să ti(i) a mea, 

Dar s-a pus o gură rea 

Și ne-o stricat dragostea. 

Dar s-a pune alta bună 

Și mi te-a da iar pe mână. 
(f. 237 r — 237 v) 

Cin-a zis că-i bine june, 
Ala a minţit ca un câne, 
Că-i mai bine insurat 
Că te culci de seara-n pat, 
Dimineaţa când te scoli 
Cu trupșoru plin de dor. 

(f. 237 v) 


98 
Tătăiaşă ş-o cumnată, 
Lasă ușa descuiată 
Să te văd cum ești culcată. 
(£. 237 v) 

Și tu, badeo, ce-ai gândit 
Că io-s floare de găsit, 
Da eu sunt floare de mare 
Cine mă iubește moare 
Și eu sunt floare de fragă 
La toţi voinici(i) sunt dragă. 
Și ţi-am fost, badeo, și ție 
Pân-ai fost de omenie. 

(f. 237 v — 238 r) 

Pentr-un sărutat curat, 
Nici papa nu-ţi dă păcat; 
Pentr-un sărutat în gură 
Să-i duci pop(i) o prescură; 
Pentru mâni băgate-n sân 
Strânge-i popi(i) a zi de fân. 

(f. 238) 

101 
Rate vântul, iarba crește, 
Dorul mândri(i) mă topeşte: 
Bate vântul, iarba-nspică, 
Dorul mândri(i) rău mă strică; 
Rate vântul cam supțire, 
Dorul mă scoate din fire: 
Rate vântul din izvor, 


De dor văd că-m cat să mor. 
(f. 238 r) 


102 


Mândra mea ca o mlădiță 
Si la cur cât o cădiță 
Și la cap cât o căpiță. 
(f. 238 r) 

Diece!e de la școală, 
Vin acasă și te-nsoară, 
Că, zău, barba te-mpresoară 
Și musteața-ți strică fața. 
(f. 238 v) 

104 
Fetele din Besingeu, 
Toate roagă Dumnezeu, 
Să le vie apa-n ușă 
S6 se spele de cenușă. 
(f. 238 v) 
105 
Auzi, Măriuţă, fată, 
Nu ținea gura căscată, 
C-a veni musca turbată 
Și ţi-a spurca: gura toată. 
(f. 238 v) 
106 
Haida, leleo, să fugim, 
Amândoi să ne iubim, 
Să fugim, să trecem Oltu, 
Să ne schimbăm, mândro, 
portu. 
Si să trecem la Banat, 
Lasă-l dracului bărbat. 
(f. 239 1) 
107 
Auzit-am, auzit 
Că mândra s-a logodit. 
Lasă să se logodească, 
Numa să nu-și bănuiască. 
(f. 239 r) 
108 
Măriuţo, Mărioară, 
Ochi(i) tăi mă bag-in boală, 
Soâncenele mă moară, 
De nu pot să șăd la școală. 
(f. 2391) 

Latră câni(i), doar vin juniți), 
Latră doi, chiar vin la noi, 
Latră cinci, chiar vin aici. 


(f. 239.7) 
110 


Copiliţă albeneaţă, 
Ce te ţii așa măreaţă? 
Că și badea-i albeneț 
Și totuși că nu-i măreț. 
(f. 239 v) 


(111) CÂNTEC 


— Văst-am, badeo, că nu vii 

Pus-am dorul căpătâi, 

Și urâtu așternut, | 
Și dragu coperemânt. | 
Și greu somn am insomnat, | 
Și rău vis că am visat, 

Că năframa ta cea nouă 
Era arsă, badeo, -n două. 
— Taci, nu minţi, poamă rea, 
Nu cred c-ai visat așa, 

Că-i arsă inima ta 

Că te temi că te-oi lăsa. 

— Tu te duci, badeo sărace, 
E”: cu dorul tău ce-oi face? 
— Face-te-i, mândruţo, bine, 
Că mai sunt voinici ca mine. 
Dar eu mă voi face rău 








Că pe unde mă duc eu, 
Nici nu-i baltă, nice tău, 
Nici i vale, nici părău, 
Nici mândră în portul tău, 
Nici să meargă-n mersul tău, 
<ă arâiască-n araiul tău, 
Mândro, puișorul meu. 
(f. 239 v — 2407) 





(112) ALTUL | 


Est-iin frăgar înflorit 
Sub el pat frumos gătit. 
— Dar în pat cine-i culcat? 
— Bădița foarte beteag. 

— Dar la cap cine-l păzeşte? 
— Mândruța ce chindisește. 
Cu mâinile chindisește 

Și din gur-aşa grăiește: 

— Mori, bădiță, ori te scoală, 
Nu-mi mai da și mie boală, 
Că eu zău că m-am urât 
Căvătâiu să-ți mai mut, 

Mai la umbră, mai la soare. 
Mai la cap, mai la picioare, 
Mai la draga de răcoare. 

— Mândro, mândrulița mea, 
Atunci sculat mi-i vedea, 
Când tu mie mi-i aduce 

Ană rece din Dunăre. 

Sloi de gheată din țărmure, 
Și rirese din ultoi. 


— Badea, bădiuleț iubit, 





Zău, târziu te-ai pomenit, 
Când e vremea lucrului, 
Timpul seceratului. 

Apa rece s-a-ncălzit, 

Sloiul de gheaţă s-a topit, 
Cireșele s-a fărșit. 

— Mândro, mândrulița mea, 
Mare ești, puţin pricepi, 
Apa rece-s buzele, 

Sloiul de gheaţă sprâncenele, 
Cireașele din ultoi, 
Mândro-s ochișorii tăi. 


(f. 240 r — 240 v — 241.7) 

DIMITRIE CIOFLEC 
și satul natal, Araci 


Puţine sunt localităţile din fostul judeţ Treiscaune, 
azi Covasna, în care Dumnezeu a hărăzit nașterea unui 
număr otât de mare de personalități marcante ale cul- 
turii și spiritualităţii româneşti, ca satul Araci. Vechea așe- | 
zare de pe malul Oltului este satul natal al mitropolitu- 
lui-academician Nicolae Colan, a episcopului Caranse- 
beșului Veniamin Nistor, a protopopilor Aurel Nistor și 
loan Rafiroiu de activitatea cărora este asociată reușita 
acelei extraordinare mișcări de redeșteptare naţională a 
românilor maghiarizați desfășurată în judeţ în perioada 
interbelică. În Araci s-au născut: scriitorul Romulus Cio-- 
fiec, publiciștii Victor Cioflec, Gheorghe Rafiroiu și Gheor- 
ghe Bota, colaboratori la numeroase publicaţii din în- 
treaga ţară și autori de lucrări monografice, de proză și 
vesuri: medicul Pompiliu Nistor cunoscut: militant pentru 
unire și fruntaș al ASTREI, președintele secţiei române a 
Federației Interaliate a foștilor combatanți din primul 
'ăzboi mondial: juristul Gheorghe Colon, fost secretar 
general al Uniunii notarilor din România, tatăl actualu- 
lui academician Horia Colan din Cluj-Napoca. 

Galeria numelor ilustre nâscute în Araci cuprinde 

și pe ceie ale inginerilor Remus şi losif Rafiroiu, arhitec- 
tului Xiivestru Naiiioiu, proiesoiii Constantin şi 3iivestru 
Cioilec, comercianiii ioan Lolan, Ghe. Biânduș. Gne. A- 
xente şi mulţi alţii. 

Este de domeniul evidenţei că asemenea  personali- 
tăți nu se pureau forma și atirma fără o stare de spirit 
tavorizantă și un climat de <ifervescenţă culturală, tără 
menţinerea unei puternice dorinţe de aiirmare naţională 
și spirituală și a unor autentice valori şi aspirații de pro- 
pășire promovate de instituţiile de bază ale satului: bisa- 
rica oriodoxa, școala confesională și „casa culturală 
românească”, 

Referindu-ne la principalele caracteristici ale deve- 
niiiii sale istorice, su menţionăm fie și în treacăt că pe te- 
ritoriul comunei Araci se află satul Ariușd cu binecunos- 
cutele sale comori arheologice, mărturii peste timp ale 
unei avansate culturi materiale și spirituale existente pe 
aceste locuri încă acum 3000-2000 de ani înainte de | 
Hristos. Mai târziu prin localitate trecea unul din ma- 
gistralele drumuri romane „Via Aureiia“, ce venea de la 
Apullum (Alba-lulia), aici bifurcându-se, o parte spre 
Vâlcele — Sf. Gheorghe, trecătoarea Oituz şi mai. depar- 
te spre Moldova, iar alta spre pasul Buzău și de aici în 
Muntenia. i 

Araciul impreună cu celelalte sate românești de pe 
malul drept al Oltului — Hăghig, larăși, Arini, au apar- 
ţinut înainte de venirea secuilor, coloniștilor germani din | 
Țara Bârsei, respectiv sasului FULCUN, fiind dăruit im- 
preună cu celelalte așezări menţionate de regele Bela al 
IV-lea comitelui secui Vincențiu, după marea invazie tă- 
tară din 1241. | 

: Situat între localităţi locuite de secui și de sași, satul 
Araci și cele din jur — Vâlcele, Ariușd, Hăghig, : larăși, 
Arini ș.a. și-au păstrat identitatea culturală specifică — 

având, de-a lungul timpului strânse și durabile legături 
cu puternicul centru cultura! și economic al Brașovului 
dar și cu fraţii de peste Carpaţi, din Muntenia și Moldo- 
va. Aceste legături au. fost înlesnite şi de raporturile foar- 
te bune dintre familia nobilului local Beldy cu Țara Ro- 
mânească. Dreptul de proprietate asupra mai multor 
moșii ale acestuia la Sud de Carpaţi a fost consfințit de 
domnitorii Radu Mihnea (1621), Constantin Vodă Șerban 
și Constantin Brâncoveanu. Deosebit de benefic a fost 
și sprijinul pe multiple planuri acordat satului natal de 
către unii din fiii săi stabiliţi în Muntenia și Moldova. 
Dintre aceștia amintim pe loan Colț (Colţescu) mare 
comerciant bucureștean de numele căruia se leagă con- 
struirea spitalului Colțea din București, Neculai Cio- 
flec și loan Colan moșieri din Muntenia, Nicolae Nema 
comerciant stabilit în Galaţi ș.a. 

Intensele și multiplele legături ale arăcenilor cu 
„Ţara“ s-au concretizat într-o permanentă și durabilă 
circulație a oamenilor, cărților, publicaţiilor și prin 
acestea ale valorilor perene ale culturii naționale. Aceste 
legături s-au diversificat și amplificat în timp. Din mul- 
iitudinea lor amintim prezența a 20 de familii din Araci 
Ia Expoziţia generală română organizată în 1906 fapt 
ce se constituie și in momentul de început al unei trai- 
nice prietenii și colaborări între preotul Aurel Nistor și 
marele istaric Nicolae lorga, ce va dura până la tra- 
gica dispariţie a savantului. 

Într-un sat precum Araciul, datinile, obiceiurile, pro- 
ducţiile folclorice moștenite din moși strămoși, au fost 
de o mare bogăţie și diversitate și de o recunoscută au- 
tenticitate.  Strânsele contacte ale locuitorilor săi cu 
Muntenia şi Moldova se regăsesc și pe acest tărâm. 

Condiţiile specifice de existență a localității au 
impus cu prioritate, preocuparea constantă a arăcenilor 

| 
pentru întărirea bisericii strămoșești, funcţionarea școlii ! 
confesionale și a. »aliaţilor firești” ale acestora, organi- | 
zajiile culturale și obștești. În ultimii 200 de ani viața i 
bisericească, școlară și culturală din sat a fost hotărâ: | 
tor influenţată de familiile Cioflec, Nistor, Rafiroiu şi ! 
Colan, ale căror fii înțelegându-și chemarea au muricit, 
cu dragoste de neam, spirit de sacrificiu, erudiție şi 
inalt profesionalism, aplecare spre indrumarea şi lumi- 
narea celor mulţi, toate puse sub semnul și puterea 
Sfintei Cruci“. De numele lor este legată activitatea | 
cercului local al ASTREI, a organizaţiilor „Reuniunea fe- 
meilor din Araci“ și „Societatea Sf. Gheorghe“ a tineri- 
lor din sat a „,Casei culturale românești“ pe lângă care 
funcţiona biblioteca parohială și pe a cărei scenă "se 
desfășurau horele, spectacolele de teatru, conferințele 
ASTREI, serbările de Crăciun și de Paşti, manifestări ca- 
re de fiecare dată se constituiau în adevărate evenimen- 
te cultural-artistice la care participa intreaga suflare a 
satului. 

De fel din Comana de jos, judeţul Brașov, preoții din 
familia Cioflec au slujit altarul bisericii din Araci timp 
de peste 100 de ani, aflându-se în toată această peri- 
cadă în fruntea luptei pentru păstrarea identităţii naţio- 
nale, a limbii și credinţei strămoșești. 

De numele preotului lacob Cioflec (1780—1826), 
preot „cuminte și foarte conştiincios” se leagă inceputul 
invățământului românesc din Araci, școala, ca fiică a 

| 





bisericii având „originea în tinda vechii biserici din 
deal”. El este autorul memoriului adresat în 1818 de 
românii din Araci împăratului Francisc, aflat în vizită în 
Ardeal, prin care se solicita anularea dărilor ce trebu- 
iau să le achite ortodocșii „fără nici un folos“ bisericii 
reformate din localitate. , 

După trecerea la cele veșnice a preotului lacob Cio- 

flec, în anul 1826, misiunea i-a fost continuată de fiii 
săi, preotul Gheorghe și cantorul Aron, care era și în- 
vățător la școala confesională. Preotul Gheorghe Cio- 
flec (1826-1866), a fost unul din primii abonaţi ai foilor 
lu G. Barițiu și T. Cipariu ,„„Gazeta de Transilvania“ şi 
„Foaie pentru minte, inimă şi literatură“, încă de la apa- 
riţia lor, apariţie hotărâtă după cum ne spune Constan- 
tin Diaconovici de cei doi cărturari impreună cu negus- 
torii |. luga și, R. Arghielan din Braşov, pe când se aflau 
„la vestitele ape minerale și scălzi de la Vâlcele“, în 
renumita staţiune balneară de lângă Araci. 

Continuând tradiţia familiei, preotului Ghe. Cioflec 
i-a urmat fiul su Alexandru Cioflec (1866-1880), om 
„de înălţime potrivită, brunet, cu foarte frumoasă barbă 
neagră, nedespărțit de cârjă, foarte nervos, dar... con- 
dus de cel mai cald naționalism în acţiunile sale pentru 
binele obștesc. Fire nepotrivită — așa cum ni-l descrie 
consăteanul său profesorul Ghe. Rafiroiu, — nu și-a mă- 
surat niciodată cuvintele și gesturile sale, când a fost 
în joc limba și credința poporenilor săi”. Preotul Ale- 
xandru Cioflec este bunicul scriitorului Romulus Cioflec 
(1882-1955), autorul printre altele a romanului docu- 
ment „Pe urmele destinului” (București, 1943), lucrare 
în care este redată dramatica „goană în jir de sine în- 
săși” a chiar familiei sale (tatăl, cantorul Constantin 
Cioflec — în roman Costache Cimbrișor — împreună cu 
soția Ana și trei copii). 

În această vrednică familie s-a născut la 13 aprilie 
1828, Dimitrie Cioflec, fiul preotului Gheorghe Cioflec 
și al soției sale Eva, deci frate cu preotul Alexandru 
Cinflec. 

După terminarea cursului primar și al primelor trei 
clase ale gimnaziului, unde între alţii l-a avut ca profe- 
sor pe lacob Mureșanu, tânărul D. Cioflec se înscrie în 

1844, la insistenţele tatălui său,  împovărat de nevoi 
materiale, la cursul clerical de șase luni de la Sibiu. 
inire anii 1845-1849 va rămâne acasă, timp în care, 
pregătindu-se să devină preot, va face un fel de prac- 
tică pa lângă tatăl său, ajutându-l la oficierea serviciu- 
lui divin, iar iarna va ajuta pe unchiul său Aron Cio- 
flec în strădania sa de a învăţa copiii din sat „religiu- 
nea, a ceti, a scrie, a calcula și alte asemenea lucruri 
folositoare”. În anul 1849, insufleţit de dorinţa de „a-și 
mai putea adăuga ceva la cunoștințele sale“ datorită 
sprijinului mitropolitului Andrei Șaguna, urmează cursu- 
rile preparandiale românești din ţinutul grăniceresc 
(Năsăud). Peste un an se numără printre cei șase pre- 
paranzi care, având cunoștințe de limbă germană și e- 
vident rezultate bune la învăţătură, au primit încuviin- 
ța:ea de a urma, începând cu toamna anului 1850, 
cursul pedagogic de la Viena, cu „un stipendiu anual 
de 300 fl, precum şi câte 50 fl bani de călătorie încolo 
și incoace“. 

Întors în ţară în 1853, ca absolvent al pedagogiului 
din Viena, Dimitrie Cioflec va funcţiona ca învățător mai 
întăi la școala română ortodoxă din Satulung (Săcele), 
iar din 1854 la diferite școli din Brașov, la școlile 
românești (la care predă religia, limba română și ca- 
ligrafia şi la școala serală, la care învățau elevii de la 
prăvăliile comercianților români, „le dădea lecţiuni de 
cetire, scriere, socoteală și comptabilitate“, cât și la cele 
săsești unde preda limba română. Dar cea mai mare 
parte a indelungatei sale cariere didactice este legată 
de activitatea la Westitul liceu „Andrei Șaguna“ din 
Braşov. 

Documentele !vremii il menţionsază. pe Dimitrie 
Cioflec ca pe unul dintre primii invățători brașoveni care 
au militat pentru înfiinţarea reuniunii învăţătorilor ro- 

care au aparținut la început şi învățătorii din școlile 
confesionale ortodoxe din fostul județ Trei Scaune. 

În anii 1863-1864 a fost trimis la Cluj, Calata Ma- 
re, Agârbici unde a ţinut în calitate de ,„,comisar“ șco- 
lar conferinţe cu învățătorii, iar în 1870 il găsim pentru 
a doua oară la Viena, orașul studiilor din tinereţe, de 
data aceasta ca delegat al Eforiei școlilor braşovene, 
la adunarea generală a învăţătorilor germani. 

În toată această perioadă a întreţinut strânse legă- 
turi cu satul natal sprijinind biserica strămoșească şi 
școala confesională din comună, activitate prezentată 
pe larg de prof. Gheorghe Rafiroiu în monografia loca- 
lității Araci, apărută la Salonta în 1938. 

În vara anului 1879, aflat la Araci impreună cu verii 
săi loan Colț (Coljescu) din București — Neculai  Cio- 
flec, moșier în România, fratele s6u preotul Alexe Cio-, 
flec și fiul acestuia tânărul cantor Constantin Cioflec, 
la propunerea, lui Dimitrie Cioflec cu toţii hotărăsc „să 
pornească zidirea unei biserici în satul lor natal care să 
fie semn de recunoștință către locul unde au văzut mai 
întâi lumina zilei”, hotărâre primită cu „entuziasm 
de către credincioșii din Araci, mai ales că biserica va- 
che din deal era prea mică și șubredă. Pe lângă sume- 
le mari donate în acest scop D. Cioflec a fost continuu 
pe șantier, pe toată durata sfintei zidiri. La rugămintea 
sa, vestitul pictor de biserici Mişu Pop (a cărui nevastă 
ii era verișoară), va picta pentru noua biserică 16 icoa- 
ne pe 'pânză.- 

Dar legăturile lui Dimitrie Cioflec cu satul său na- 
tal au fost mult mai diverse și profunde. Stimulat de at- 
mosfera intelectuală a Brașovului și de cercul de inte- 
lectuali pe care îl frecventa (George Barițiu, Andrei Mu- 
reșianu, lacob Mureșianu, Ștefan Emilian ș.a.) tânărul 


mâni din districtul Brașovului, asociaţie profesională de 
| 

insiitutor a dat curs chemării adresate învăţătorilor de 
cuue weorge Barițiu şi s-a „invrednicit cu  trumoasa 
cuilozitate” de a culege poeziile populare din Araci şi 
uunprejurimi. Comunitaţile româneşti de aici, păstrau 
iu mijlocul secolului al XlX-lea autentice şi valoroase 
creații populare, asupra carora Dimitrie Cioflec s-a a- 
piecat cu pricepere și pasiune. O apreciată şi durabi- 
ia incununare a străaaniilor sale, o constituie şi prezen- 
ta colecţie de poezii populare editată acum în reședința 
Judeţului său natal. 

duterind de enfizem pulmonar, boală care „il impie- 
dică cu desăvârşire de a mai putea prelege“, după mai 
bine de trei decenii de activitate în folosul învățământu- 
lui și culturii româneşti, Dimitrie Cioflec trece la cele 
veșnice în ziua de 19/31 decembrie 1891. După pro- 
pria-i dorinţă îşi doarme somnul de veci în curtea bi- 
sericii din sat, al cărei vrednic credincios a fost intrea- 
pa sa viaţă. 

Prin testamentul întocmit în iunie 1890, pentru ca 
„Puţina avere adunată cu multă osteneală și cruțare, să 
nu se risipească fără folos... D. Cioflec lăsa Sf. Biserici 
române ortodoxe orientale din Arpătac suma de 5000 
— cinci mii florini — cu scopul ca aceasta să formeze un 
tond neatinvinger școlar, din al cărui venit anual se vor 
școlariza învățătorii de la școala ţinătoare de această 
St. biserică (dacă școala nu va sta sub influenţe străine) 
cu condiţiunea ca în 30 de ani următorii unul după al- 
tul, a treia parte din venitul anual să se adauge la capi- 
tal”. Pe lângă acești bani donează aceleiași biserici 
două jugăre de pământ. 

Ani de zile după trecerea su la cele veșnice, Consi- 
liul parohial, în frunte cu preotul Dionisie Nistor face 
nenumărate demersuri pentru „,inființarea școlii confe- 
sionale, cu atât mai vârtos, că aceasta a fost dorinţa vie 








60 


a fericitului în Domnul Dimitrie Cioflec care dacă ar 
trăi, în tot cazul aceasta ar face astăzi”. (Protocolul şe- 
dinței consiliului parohial din 26 decembrie 1907). 

În final, după indelungi dezbateri din fondurile lă- 
sate prin testament de către Dimitrie Cioflec, se va clă- 
di în 1910 „Casa culturală românească”, edificiu exis- 
tent şi astăzi în centrul comunei. 

Aducând un modest pios omagiu, dascălului Dimitrie 
Cioflec, fiu al unei vrednice familii de preoţi români, 
dintr -o veche și cunoscută localitate a județului Covas- 
na, se cuvine să ne amintim cu recunoștință| de ilustrul 
său mentor George Barițiu, fără de care demersul nostru 
actual, de editare a poeziilor populare culese de Dimitrie 
Cioflec din satul natal în anul 1855, nu ar fi fost posi- 
bil. Eruditul cărturar avea strânse legături şi cu satele 
românesti situate în Depresiunea Întorsurii Buzăului ale 
căror interese și aspirații le-a apărat constant, fact 
pentru care fruntasii satelor amintite îl numesc în câte- 
va scrisori păstrate în arhiva bisericii din Scheii Braso- 


vului „nouă patron bun” (pr. Gheorghe Radu — Is- 
taricul vietii bisericești a românilor din ţinutul buzaelor 
transilvănene si îmoreiurimi — teză de licenţă. Institu- 


tul teoloaic Sibiu, 1979, p. 40-46). 

Dar despre aceste legături, despre bogăţia folclo- 
ruli soecific localităţilor din Arcul Carpatic si despre 
activitatea folcloriştilor și rapsozilor populari din acens- 
tă narte de tară. unde s-a plămădit inegalabila .,Mio- 
rită”, sperăm ca din initiativa și prin truda oamenilor de 
cultură din județ să putem discuta într-un viitor cât mai 
apropiat. 

IOAN LĂCĂTUȘU 

VOLUM EDITAT CU SPRIJINUL FINANCIAR AL 
INSPECTORATULUI PENTRU CULTURĂ AL JUDEȚULU 

